Haszonkulcs vagy árrés számítása

A haszonkulcs és az árrés gyakran összekevert fogalmak, pedig két különböző számítási módszert jelentenek.
Mindkettő a nyereség mértékét mutatja, de más alapra vetítve.

Általános táblázat

Mutató	Alapja	Algoritmus	Beszerzési ár példa	Eladási ár példa	Nyereség példa	Eredmény példa
Árrés	Eladási ár	(Eladási – Beszerzési) / Eladási	800	1000	200	20%
Haszonkulcs	Beszerzési ár	(Eladási – Beszerzési) / Beszerzési	800	1000	200	25%

A példában látható, hogy az eladási ár 20%-a (200 Ft) a nyereség, tehát 20%-os árrés mellett 25%-os haszonkulcs adódik.
Az árrés az eladási árhoz, a haszonkulcs a beszerzési árhoz viszonyítja a nyereséget.

eVIR felület

Az eVIR felületein a haszonkulcs az alapértelmezett működés szerint úgy jelenik meg, hogy a beszerzési ár hány százaléka az eladási ár.
A beszerzési árat mint 100% veszi alapul és ehhez képest jeleníti meg a haszonkulccsal növelt értéket.

Mutató	Alapja	Algoritmus	Beszerzési ár példa	Eladási ár példa	Nyereség példa	Eredmény példa
Az eladási ár hány százaléka az árrés	Eladási ár	(Árrés / Eladási) * 100	800	1000	200	20%
Beszerzési ár hány százaléka az eladási ár	Beszerzési ár	(Beszerzési / Eladási) * 100	800	1000	200	125%

Az alábbiakban bemutatjuk, hogy az eVIR rendszer mely értékesítéssel kapcsolatos felületein találkozhat a felhasználó az árrés és a haszonkulcs megjelenítésével, illetve beállítási lehetőségeivel.

Cikkek értékesítése haszonkulcs alapján

Termékek vagy szolgáltatások eladási ára az ár paraméterek területen Utolsó beszerzési árból számolt %-os árként is megadható, ez esetben a 100% egyenlő a beszerzési árral és a 100 % + haszonkulcs % értékét kell a mezőbe gépelni (pl.: 125) és a program ez alapján fogja bizonylatkészítéskor az eladási árat kiszámolni.

Bizonylatkészítéskor haszonkulcs vagy árrés oszlop megjelenítése

Bizonylatok készítésekor a tételek hozzáadása listában az alapértelmezett rendszerbeállítás szerint a Haszonkulcs oszlopban látható, hogy a beszerzési ár hány százaléka az eladási ár.

A Rendszerbeállítások menüpont Értékesítés - haszonkulcs/árrés területen az Árrés számítása mezőben módosítható arra, hogy az árrést jelenítse meg a program, azaz az eladási ár hány százaléka az árrés.

Haszonkulcs és árrés listázása

A Számlázás menüpont alatt található számlalistákban lehetőség van az eladott termékekhez tartozó haszonkulcs és árrés megtekintésére. Például: Számlalista árréssel, Számlalista árréssel funk.pénznemben, Tételenként lista árrésssel, Tételenkénti lista árréssel funk.pénznemben.